Document ID: /roh_data/filtered/fineweb-2-filterrobots_roh.jsonl.gz/60714

Sco quai che l’iniziant David Flepp ha ditg, haja tut funcziunà sco quai ch’i era previs ed i n’haja dà nagins incaps. Il punct sin l’i saja lura anc la bell’aura stada. Surstà è David Flepp era da las bleras reacziuns positivas dals aspectaturs.
A las set sairas da producziun han ins pudì beneventar a Danis-Tavanasa passa 2000 aspectaturas ed aspectaturs. Quai è era stà necessari. Ils organisaturs han numnadamain calculà en lur budget da 300’000 francs cun las entradas da la vendita da 2000 bigliets. Era sch’il quint na saja anc betg fatg, manegia David Flepp ch’i dettia in quint equilibrà.
L’exposiziun ed il teater musical en il liber è vegnì organisà per il giubileum da 1250 onns Danis-Tavanasa.